
LIETUVOS TRANSPORTO SAUGOS ADMINISTRACIJOS
DIREKTORIUS

ĮSAKYMAS
DĖL VALSTYBINĖS KELIŲ TRANSPORTO INSPEKCIJOS PRIE SUSISIEKIMO MINISTERIJOS VIRŠININKO 2014 M. BALANDŽIO 30 D. ĮSAKYMO NR. 2B-84 „DĖL VAIRUOTOJŲ MOKYMO TVARKOS APRAŠO PATVIRTINIMO“ PAKEITIMO

2021 m. rugsėjo 16 d. Nr. 2BE-245
Vilnius


1. P a k e i č i u Vairuotojų mokymo tvarkos aprašą, patvirtintą Valstybinės kelių transporto inspekcijos prie Susisiekimo ministerijos viršininko 2014 m. balandžio 30 d. įsakymu Nr. 2B-84 „Dėl Vairuotojų mokymo tvarkos aprašo patvirtinimo“:
1.1. pakeičiu 18 punktą ir jį išdėstau taip:
„18. Šeimos narys, siekiantis įgyti teisę vairuoti B kategorijos transporto priemones, praktinio vairavimo įgūdžių gali įgyti ir (ar) juos tobulinti su šeimos vairavimo instruktoriumi, turi būti ne jaunesnis kaip 17 metų ir atitikti vieną iš šių sąlygų:
18.1. arba yra išlaikęs teorijos žinių egzaminą VĮ „Regitra“;
18.2. arba turi teisę vairuoti kitos kategorijos transporto priemonę.“;
1.2. papildau 181 punktu:
„181. Rekomenduojama, kad šeimos narys, prieš pradėdamas praktinio vairavimo įgūdžių įgijimą ir (ar) jų tobulinimą su šeimos vairavimo instruktoriumi, būtų užbaigęs pusę praktinio vairavimo įgūdžių mokymo kurso vairavimo mokykloje.“;
1.3. pakeičiu 21.3 papunktį ir jį išdėstau taip:
„21.3. mokinys privalo turėti ir tikrinantiems pareigūnams pareikalavus pateikti:
21.3.1. arba asmens tapatybę patvirtinantį dokumentą ir galiojančią VĮ „Regitra“ pažymą apie išlaikytą B kategorijos teorijos žinių egzaminą;
21.3.2. arba galiojantį vairuotojo pažymėjimą ar asmens tapatybę patvirtinantį dokumentą, kaip nustatyta Įstatymo 13 straipsnio 6 dalyje, ir galiojančią vairuotojo sveikatos patikrinimo medicininę pažymą (F Nr. 083-1/a) ar jos kopiją arba elektroninės pažymos išrašą, kuris patvirtina, kad mokinio sveikatos būklė yra tinkama vairuoti B kategorijos transporto priemonę.“.
[bookmark: _GoBack]2. I n f o r m u o j u, kad šis įsakymas nustatyta tvarka skelbiamas Teisės aktų registre ir Lietuvos transporto saugos administracijos interneto svetainėje.

